Diari Oficial de la Generalitat Valenciana


Sumari del DOGV 8347, del 26-07-2018 (2018/6829)

Informe ambiental i territorial estratègic de la modificació puntual número 6 del Pla parcial del sector UZI-1.
---------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6829


Data del document
:   09-07-2018

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * pla d'urbanisme
    * administració local

Informe ambiental i territorial estratègic de la modificació puntual número 6 del Pla parcial del sector UZI-1. [2018/6829]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica l'informe ambiental i territorial estratègic de la modificació puntual número 6 del Pla parcial del sector UZI-1 de Monforte del Cid, la proposta del qual es trasllada a continuació:  
  
1. Documentació presentada  
Per la Resolució del regidor d'Urbanisme de 17 de novembre de 2017, es redacten els documents següents:  
- Projecte de modificació puntual número 6 del Pla parcial del sector UZI-1.  
- Document inicial estratègic.  
2. Antecedents  
Per Providència del regidor de medi ambient de 27 de novembre de 2017, se sol·licita informe per a l'avaluació ambiental estratègica.  
  
És l'Ajuntament l'òrgan ambiental, en virtut de l'article 115 de la Llei 10/2015, de mesures fiscals, de gestió administrativa i financera i d'organització de la Generalitat, que modifica l'article 48 de la Llei d'ordenació del territori, urbanisme i paisatge (LOTUP), en concret en l'apartat c.2, «En els instruments de planejament urbanístic que, en desplegament del planejament avaluat ambientalment, afecte únicament i exclusivament l'ordenació detallada del sòl urbanitzable definida en aquesta llei». L'òrgan ambiental i territorial serà per tant l'Ajuntament, en concret el regidor de medi ambient, delegació pel Decret 236/2017, de 2 de maig de 2017.  
3. Planejament vigent  
El planejament vigent en el terme municipal de Monforte del Cid és el Pla general, aprovat definitivament per la Comissió Territorial d'Urbanisme de 27 de març de 2008. El planejament indicat va ser sotmés a avaluació ambiental, i va obtindre la declaració d'impacte ambiental el 8 de gener de 2008.  
No obstant això, de la declaració assenyalada i de l'aprovació van ser exclosos els sectors UZO-2 i UZO-5, basant-se en la Sentència del Tribunal Superior de Justícia de la Comunitat Valenciana (TSJCV) de 10 de desembre de 2012.  
El sector UZI-1 del Pla general té pla parcial aprovat definitivament per la Resolució del conseller de Territori i Habitatge de data 16 de setembre de 2005, i publicat en el Diari Oficial de la Generalitat Valenciana (DOGV) número 5086, de 22 de juny de 2006, i en el Butlletí Oficial de la Província d'Alacant (BOPA) número 288, de data 19 de desembre de 2005.  
Aquest pla parcial ha patit cinc modificacions puntuals.  
La modificació de planejament proposada afecta els articles 43, 53, 76 i 95 de les ordenances del Pla general i en concret consisteix a permetre aparcaments públics en parcel·les sense edificar, concretar el nombre de parcel·les que poden instal·lar-se en parcel·les superiors a la mínima, per mitjà de fórmules de propietat horitzontal tombada, lloguer o un altre tipus, i modificar l'altura i la tipologia dels tancaments de parcel·les.  
4. Modificació proposada  
Les modificacions proposades en el següent projecte són les següents:  
1r. Autoritzar l'ús d'aparcament obert al públic general en parcel·les industrials.  
Aquesta modificació afecta els articles 43 i 95 de l'ordenació del pla parcial i la fitxa de zona industrial aïllada.  
2n. Concretar el nombre d'indústries que es poden implantar en parcel·les superiors a la mínima, per mitjà de fórmules de propietat horitzontal tombada, lloguer o d'un altre tipus. En aquest cas es permetrà implantar un nombre d'indústries màxim igual al número sencer resultant de dividir la superfície de la parcel·la objecte d'estudi per la superfície de la parcel·la mínima.  
Aquesta modificació afectarà els articles 53 i 95 de les ordenances del pla parcial i la fitxa de zona indústria aïllada.  
3r. Quant als tancaments, en cas de no haver-se fixat un tancament tipus per al sector, es fixarà una altura màxima de 2 m en fatxada i 2,50 m en altres llindes. Es poden executar de fàbrica en tota la seua altura o combinar un muret de 1,50 m de fàbrica i la resta vegetal recolzat o no en malla metàl·lica o zelosia.  
Aquesta modificació afecta l'article 76 de les ordenances del pla parcial.  
La justificació de la modificació proposada ve arreplegada en l'apartat 2.1 de la memòria justificativa del projecte.  
5. Consultes realitzades  
Per l'òrgan ambiental, d'acord amb l'article 51.1 de la LOTUP, la documentació aportada s'ha sotmés a consulta de:  
  
Consulta Informe Administració consultada  
27.11.2017 12.02.2018 Ajuntament Departament d'Urbanisme  
27.11.2017 12.02.2018 Ajuntament Departament de Medi Ambient  
  
  
6. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinària o simplificada, en funció de l'existència d'efectes significatius sobre el medi ambient, prèvia consulta a les administracions públiques afectades les quals es refereixen els articles 48.d i 51.1 de la LOTUP.  
Quant als informes sol·licitats, el departament d'urbanisme municipal assenyala que la modificació de planejament no s'observa que contravinga la normativa d'aplicació.  
En l'informe de medi ambient i paisatge municipal, conclou que no s'estima necessari establir criteris paisatgístics complementaris a la normativa del pla parcial.  
Realitzat l'anàlisi tècnica de la documentació presentada i els informes rebuts, s'observa que la modificació proposada no té efectes significatius sobre el medi ambient.  
7. Consideracions jurídiques  
L'avaluació ambiental estratègica és l'instrument de prevenció, establit en la directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2003, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
8. Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del pla avaluat no influeix en altres plans o programes; no té incidència en el model territorial vigent en el municipi, ni produeix increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos, es pot concloure que el procediment d'avaluació ambiental simplificada és suficient per a determinar que la proposta de modificació del planejament no presenta efectes significatius sobre el medi ambient.  
Basant-se en l'article 51.2.b de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i en vista de tot el que antecedeix, el regidor de Medi Ambient, mitjançant el Decret número 0066/2018, disposa:  
  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 6 del Pla parcial del sector UZI-1 de Monforte del Cid, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Monforte del Cid, 9 de juliol de 2018.- El regidor de Medi Ambient: Ángel Gutiérrez Guillén.